থানার সামনে তালের শাঁসের দোকানি জালাল উদ্দিন ও উজ্জল জানান, বাজারে আসা অসংখ্য ফলের চেয়ে তালশাঁসের বৈশিষ্ট্য আলাদা। একটি তালে ২থেকে ৪টি বীজ বা আঁটি থাকে। পরিপক্ব হওয়ার আগে সুস্বাদু তালশাঁস তুলতুলে থাকে। মূলত তালের ভেতরে নরম তুলতুলে শাঁসই তালকোরা বা তালশাঁস বা তালের আঁটি বা তালের বীজ। এটি ঠান্ডা ও মিষ্টি জাতীয় সুস্বাদু খাবার। এই শাঁস খাওয়ায় কোন পার্শ্ব প্রতিক্রিয়া না থাকায় সব বয়স ও শ্রেণি পেশার মানুষের কাছে এটি প্রিয়। গরমের দিনে পিপাসা কাতর পথিকের তৃষ্ণা মেটাতে এই তালশাঁস গুরুত্ব পূর্ণ ভুমিকা পালন করে বলে জানান অনেক পথিক।